stanford-oval/wikipedia huggingface dataset:
เจที มาร์เวลลัส
นักวอลเลย์บอลในอดีต

เกงนี โมเรโน ปีโน (ค.ศ. 2006–08)
ตาเตียนา อัลเวส โดส ซังตูส (ค.ศ. 2008–09)
คิม ยอน-คยอง (ค.ศ. 2009–2011)
โยวานา บราโคเซวิช (ค.ศ. 2011–2012)
อีวา ยาเนวา (ค.ศ. 2012–2013)
นะโอะมิ เอะโต
จุนโกะ โมะริยะมะ
ชิคะโกะ คุมะมะเอะ
คะโอะรุ ซุงะยะมะ
มะคิโกะ โฮระอิ (ค.ศ. 2001–2009)
เซโกะ คะวะมุระ (ค.ศ. 2003–2009)
โยโกะ เซนโนะ (ค.ศ. 2005–2009)
มิยะบิ คุโบะ (ค.ศ. 2001–2010)
โชโกะ โคซะเกะ (ค.ศ. 2005–2010)
ริสึโกะ เอนโด (ค.ศ. 2005–2010)
ชิกะ คะมิโมะโตะ (ค.ศ. 2006–2010)
ยุกิ นิชิยะมะ (ค.ศ. 2005–2011)
ริเอะ ทะคะกิ (ค.ศ. 2002–2011)
อะซะมิ คะวะฮะระ (ค.ศ. 2008–2011)
ยุกิ คะวะอิ (ค.ศ. 2008–2011)
ไมโกะ ซะคะชิตะ (ค.ศ. 2007–2012)
ชิฮิโระ คะโต (ค.ศ. 2007–2012)
โยะชิเอะ ทะเคะชิตะ (ค.ศ. 2002–2012)
มะซะมิ ทะนิงุชิ
ไอ ยามาโมโตะ/ไอ โอโมโตะ (ค.ศ. 2009–2013)
ชิเอะ โยะชิซะวะ
เคคิ นิชิยะมะ
อรอุมา สิทธิรักษ์ (ค.ศ. 2014–2017)
แบงค์คิกา มิฮายโลวิช (ค.ศ. 2017–2019)
แก้วกัลยา กมุลทะลา (ค.ศ. 2018–ปัจจุบัน)
แหล่งข้อมูลอื่น

JTマーヴェラス
เจที มาร์เวลลัส ที่เฟซบุ๊ก
เจที มาร์เวลลัส ที่เอกซ์ (ทวิตเตอร์)
JTマーヴェラス選手プロフィール
| ด ค กเจที มาร์เวลลัส ฤดูกาล 2014-2015 |
| --- | --- |
สตาฟฟ์โค้ช:  หัวหน้าผู้ฝึกสอน: โค โอะซะกิ  ผู้ฝึกสอน: สึโทะมุ คิตะฮะระ  ผู้ฝึกสอน: โยะชิอะกิ ทันยะมะ 
ตัวเซ็ต:  15 ชิซะโตะ โยะโกะตะ  17 มิซะกิ ทะนะกะ 
ตัวตบหัวเสา:  2 มะซะมิ ทะกะฮะชิ  4 อะยุมิ นะกะมุระ  5 ไอ อินเด็น  6 อรอุมา สิทธิรักษ์  11 อะยะ คะมิยะชิกิ  12 โนะริโกะ อันโด  20 ยุกะ คะนะซุงิ  21 มิซุกิ ทะนะกะ 
ตัวบล็อกกลาง:  1 ไอกะ อะคุทะงะวะ  3 ไม โอะคุมุระ  18 ยุมิ เทะระอิ  19 แอนนา โอะงะวะ 
ตัวรับอิสระ:  10 โคะโตะเอะ อิโนะอุเอะ  13 ชิอะกิ โยะโกะเอะ  14 ชิฮิโระ อุซุอิ
เจมมา ชาน

เจมมา ชาน (อังกฤษ: Gemma Chan; เกิด 29 พฤศจิกายน พ.ศ. 2525)  เป็นนักแสดงและนางแบบชาวอังกฤษเชื้อสายจีน มีชื่อภาษาจีนว่า เฉินจิ้ง (จีนตัวย่อ: 陈静; จีนตัวเต็ม: 陳靜; พินอิน: Chén Jìng) เธอเป็นที่รู้จักจากบทบาท "แอสทริด เหลียง" ในภาพยนตร์เรื่อง เหลี่ยมโบตั๋น (ค.ศ. 2018) ซึ่งทำให้เธอได้รับการเสนอชื่อให้เข้าชิงรางวัลแซกอวอร์ดส์ ก่อนที่ต่อมาจะได้ร่วมแสดงในภาพยนตร์ซูเปอร์ฮีโรของจักรวาลภาพยนตร์มาร์เวล 2 เรื่อง โดยเธอรับบทเป็น "มินน์-เออร์วา" ใน กัปตัน มาร์เวล (ค.ศ. 2019) และรับบทเป็น "เซอร์ซี" ใน ฮีโร่พลังเทพเจ้า (ค.ศ. 2021) รวมถึงเป็นผู้ให้เสียงพากย์ตัวละคร "นามาริ" ใน รายากับมังกรตัวสุดท้าย นอกจากผลงานภาพยนตร์แล้ว เจมมา ชาน ยังมีผลงานทางละครโทรทัศน์ โดยเธอเคยปรากฏตัวในดอกเตอร์ฮู กู้วิกฤตจักรวาล ปี 4 ในตอนพิเศษ และร่วมแสดงใน เชอร์ล็อก, บันทึกลับนางโทร และได้เป็นนักแสดงนำในละครโทรทัศน์เรื่อง ฮิวแมนส์
ชานเกิดในลอนดอนและเติบโตในเมืองเคนท์ เข้าเรียนที่ Newstead Wood School for Girls และเรียนกฎหมายที่ Worcester College, Oxford เธอได้รับตำแหน่งในบริษัทกฎหมายหลังจากสำเร็จการศึกษา แต่เลือกที่จะประกอบอาชีพด้านการแสดงแทนโดยเรียนการแสดงที่ Drama Centre London เธอเคยมีบทบาทสมทบในซีรีส์โทรทัศน์: Doctor Who ตอนพิเศษ "The Waters of Mars", Secret Diary of a Call Girl (2011), Fresh Meat (2011) และ Bedlam (2011)
โปรเตสแตนต์

นิกายโปรเตสแตนต์ (อังกฤษ: Protestantism) เป็นนิกายหนึ่งในศาสนาคริสต์ ใช้หมายถึงคริสต์ศาสนิกชนใด ๆ ที่ไม่ใช่โรมันคาทอลิกและออร์ทอดอกซ์ โปรเตสแตนต์เป็นขบวนการศาสนาที่มีจุดเริ่มต้นที่ประเทศเยอรมนีช่วงต้นคริสต์ศตวรรษที่ 16 เพื่อคัดค้านหลักความเชื่อและการปฏิบัติแบบโรมันคาทอลิก โดยเฉพาะในประเด็นที่เกี่ยวกับความรอด การทำให้ชอบธรรม และคริสตจักรวิทยา โปรเตสแตนต์แบ่งออกเป็นหลายคริสตจักรย่อย ซึ่งยึดหลักความเชื่อแตกต่างกันไป แต่โดยทั่วไปจะยอมรับหลักการเหมือนกันว่ามนุษย์จะเป็นคนชอบธรรมได้ก็โดยอาศัยพระคุณจากพระเจ้าผ่านทางความเชื่อเท่านั้น (เรียกว่าหลักโซลากราเซียและโซลาฟีเด) เชื่อว่าผู้เชื่อทุกคนเป็นปุโรหิต และคัมภีร์ไบเบิลมีอำนาจสูงสุดในการกำหนดหลักความเชื่อและศีลธรรม (เรียกว่าหลักโซลาสกริปตูรา)
ในคริสต์ศตวรรษที่ 16 ศิษย์ของมาร์ติน ลูเทอร์ ได้ตั้งคริสตจักรอิแวนเจลิคัลแห่งเยอรมนีและสแกนดิเนเวียขึ้น ส่วนคริสตจักรปฏิรูปในประเทศฮังการี สวิตเซอร์แลนด์ สกอตแลนด์ และฝรั่งเศส ตั้งขึ้นโดยฌ็อง กาลแว็ง และนักปฏิรูปศาสนาคนอื่น ๆ เช่น ฮุลดริช ซวิงลี นอกจากนี้ยังมีจอห์น น็อกซ์ ที่ตั้งคริสตจักรปฏิรูปในฮังการีขึ้น ในประเทศอังกฤษการปฏิรูปศาสนานำโดยคริสตจักรแห่งอังกฤษ และยังมีขบวนการปฏิรูปศาสนาอีกหลายกลุ่มเกิดขึ้นทั่วยุโรปภาคพื้นทวีป เช่น การปฏิรูปแบบรุนแรง ซึ่งเป็นต้นกำเนิดของกลุ่มอนาแบ๊บติสต์ โมราเวียน และขวนการไพเอทิสต์อื่น ๆ
ในประเทศไทยเรียกคริสต์ศาสนิกชนนิกายโปรเตสแตนต์ว่า "คริสเตียน"
ประวัติ

นิกายโปรเตสแตนต์มีกำเนิดมาจากความคิดเห็นที่แตกแยกกันในเรื่องความเชื่อและการใช้ชีวิตของคริสตชน โดยคำว่า "โปรเตสแตนต์" (Protestant) แปลว่า "ผู้ประท้วง" หรือ "ผู้คัดค้าน" แยกตัวออกมาจากคริสตจักรโรมันคาทอลิกในปี ค.ศ. 1529 โดย มาร์ติน ลูเทอร์ และผู้สนับสนุน ในช่วงที่คริสตจักรคาทอลิกเกิดปัญหาขึ้นมากมาย
มาร์ติน ลูเทอร์ (10 พฤศจิกายน ค.ศ. 1483-1546) เกิดที่เมืองไอสเลเบน รัฐซัคเซิน ประเทศเยอรมนี บิดามารดาเป็นคนยากจนและไม่ได้รับศึกษา เมื่อเติบโตขึ้นก็ไม่มีเงินจะให้ลูเทอร์เข้าโรงเรียน ลูเทอร์ต้องเที่ยวร้องเพลงขอทานตามบ้านต่าง ๆ เพื่อหาเงินมาจ่ายค่าเล่าเรียนในโรงเรียน เผอิญมีหญิงมั่งคั่งคนหนึ่งเกิดความเมตตาได้ช่วยเหลือให้เข้ามหาวิทยาลัยเมื่อ ค.ศ. 1500
ลูเทอร์ได้ศึกษาเทววิทยา วรรณคดี ดนตรี และที่เอาใจใส่มากที่สุดคือกฎหมาย บิดาของลูเทอร์ก็ปรารถนาให้ลูเทอร์เป็นนักกฎหมาย แต่เมื่ออายุ 22 ปีเกิดเหตุการณ์หนึ่งคือเพื่อนของลูเทอร์ถูกฆ่าตายในระหว่างดวลต่อสู้กับบุคคลหนึ่ง ทำให้ลูเทอร์กลายเป็นคนกลัวผี ขี้ขลาด ต่อมาอีก 2-3 วันลูเทอร์จะเข้าประตูมหาวิทยาลัย ก็เกิดฝนตกฟ้าร้อง ฟ้าผ่ามาใกล้ ๆ ลูเทอร์ได้อธิษฐานว่า ถ้ารอดพ้นไปได้จะบวชเป็นพระ
ต่อมาในไม่ช้าในวันที่ 17 มกราคม ค.ศ. 1505 ลูเทอร์ก็เข้าไปอยู่ในอารามคณะออกัสติเนียนในมหาวิทยาลัยวิทเทนแบร์ก ตั้งหน้าศึกษาคัมภีร์ไบเบิลอย่างเอาใจใส่ เป็นคนเฉลียวฉลาด พูดเก่ง จนในที่สุดก็ได้เป็นอาจารย์ในมหาวิทยาลัยนั้น
ในปี ค.ศ. 1511 ขณะที่ใช้ชีวิตอยู่ในอาราม ลูเทอร์ได้มีโอกาสไปแสวงบุญที่โรม และได้พบเห็นชีวิตของพระสันตะปาปาโอ่โถงหรูหราจนเกือบไม่มีกษัตริย์องค์ใดสู้ได้ และเห็นว่านักบวชไม่ควรดำเนินชีวิตอย่างนั้น
จนในปี ค.ศ. 1515 สมเด็จพระสันตะปาปาลีโอที่ 10 อยากจะสร้างโบสถ์ให้งดงามสมตำแหน่งจึงได้ตั้งบัญญัติใหม่ว่า ถึงแม้จะทำความผิดเป็นอุกฉกรรจ์มหันตโทษเพียงไร ก็สามารถล้างบาปได้โดยซื้อใบยกโทษบาป และบรรดานายธนาคารทั้งหลายในประเทศต่าง ๆ ก็ตกลงเป็นเอเยนต์รับฝากเงินที่คนทั้งหลายจะชำระล้างบาปโดยไม่ต้องส่งไปกรุงโรม
ลูเทอร์ได้เริ่มวิพากษ์วิจารณ์ และเรียกประชุมผู้รู้ทั้งหลายมาปรึกษา โต้เถียงกับบัญญัติใหม่
จนเดือนตุลาคม ค.ศ. 1517 ลูเทอร์ได้นำประกาศที่เรียกว่า ”ญัตติ 95 เรื่อง” (The 95 Theses) ไปปิดไว้ที่ประตู้หน้าโบสถ์เมืองวิทเทนแบร์ก ซึ่งมีเนื้อหาประณามการขายใบไถ่บาปของสมเด็จพระสันตะปาปา และการกระทำที่เหลวแหลกอื่น ๆ ความคิดของลูเทอร์ได้รับการสนับสนุนจากมหาชนเยอรมันเป็นจำนวนมาก แล้วแพร่หลายออกไปทั่วทวีปยุโรป
การเคลื่อนไหวดังกล่าวทำให้สมเด็จพระสันตะปาปาและฝ่ายมุขนายกไม่พอใจ ในเดือนมิถุนายน ค.ศ. 1520 ลูเทอร์ได้รับหมายขับออกจากศาสนจักร (Excommunication) ทำให้ลูเทอร์ต้องออกจากเขตปกครองของจักรพรรดิ ไปหลบที่วอร์มส์พร้อมกับผู้ติดตามอีกจำนวนหนึ่ง ที่นั่นท่านได้แปลพันธสัญญาใหม่เป็นภาษาเยอรมัน และได้เขียนงานเกี่ยวกับพิธีกรรมต่าง ๆ ซึ่งมีทั้งมิสซาและพิธีศักดิ์สิทธิ์ (Sacraments) ซึ่งลูเทอร์ตั้งใจที่จะให้ชาวบ้านซึ่งไม่เข้าใจภาษาละติน สามารถเข้าถึงหลักคำสอนและมีส่วนร่วมในพิธีกรรมต่าง ๆ ได้
ตั้งนิกายลูเทอแรน

นิกายลูเทอแรนเกิดขึ้นโดยมีหลักความเชื่อดังนี้
1. ผู้ชอบธรรมจะต้องดำรงชีวิตด้วยความเชื่อเท่านั้น (The Just shall live by Faith alone) คือยืนยันว่าชีวิตนิรันดร์และความรอด เป็นรางวัลที่พระเจ้าประทานให้แก่ผู้ที่มีความเชื่อในพระองค์ และการไถ่บาปได้มาจากพระคุณของพระเจ้าเท่านั้น ซึ่งเป็นการต่อต้านความเชื่อของสถาบันสันตะปาปา เกี่ยวกับความจำเป็นของพิธีกรรมทางศาสนาเพื่อความรอดและการไถ่บาป
2. ผู้ที่เชื่อทุกคนคือผู้รับใช้พระเจ้า (Priesthood of all Believers) คือการยกเลิกนักบวชในศาสนาว่าเป็นผู้กุมกรรมสิทธิ์ในการติดต่อกับพระเจ้า ตามการกล่าวอ้างของศาสนจักร แต่เน้นสิทธิของแต่ละบุคคลที่จะสามารถมีความสัมพันธ์โดยตรงกับพระเจ้าได้
3. เชื่อในคำตรัสของพระเยซูในการรับประทานอาหารค่ำมื้อสุดท้าย (The Last Supper) ซึ่งเป็นพิธีกรรมที่ถือว่ามีความหมายยิ่งของศาสนาเพราะเป็นการสื่อสัมพันธ์ระหว่างพระเยซูและมนุษย์
4. สิทธิอำนาจสูงสุดมีสิ่งเดียวคือ ”พระวจนะของพระเจ้า” (Word of God) นั่นคือพระวจนะที่อยู่ในพระคัมภีร์ไบเบิล, พระวจนะที่ได้ยินจากคำเทศน์บนธรรมมาสน์ และพระวจนะที่อยู่ในพิธีบัพติสมาและศีลมหาสนิท ดังนั้นจึงเป็นการยกเลิกการยอมรับตามสถาบันสันตะปาปาที่ว่าที่มาแห่งสิทธิอำนาจในศาสนาประกอบด้วยพระคัมภีร์ พิธีกรรม และศาสนจักรคือเป็นการประกาศยกเลิกอำนาจของสันตะปาปานั่นเอง
5. เชื่อในพระประสงค์และน้ำพระทัยของพระเจ้า ที่มนุษย์ไม่สามารถเข้าใจพระองค์ ทำให้มนุษย์ไร้ความหมายที่จะกระทำสิ่งใดด้วยใจอิสระของตนเองเพื่อเปลี่ยนแปลงพระประสงค์ และน้ำพระทัยของพระเจ้าได้
โดยข้อคิดทั้งหมดนี้ถือเป็นหลักของ ”กลุ่มคริสตจักรปฏิรูป” (Reformed Church) ซึ่งประกาศเป็นทางการในปี ค.ศ. 1530 ณ การประชุมที่เอาก์สบูร์ก (The Diet of Augsburg) ที่แบ่งแยกผู้ติดตามลูเทอร์เป็นนิกายใหม่แยกจากคริสตจักรที่โรม เอกสารรวมความเชื่อนี้เรียกว่าเอกสาร ”การสารภาพแห่งเมืองเอาก์สบูร์ก” (The Confession of Augsburg) ซึ่งเรียกรวมขบวนการปฏิรูปศาสนาที่แยกตัวจากโรมนี้เรียกว่า พวกโปรเตสแตนต์ (The Protestants)
หลังจากการประท้วงดังกล่าวได้ทำให้เกิดคลื่นกระแสการปฏิรูปศาสนาในยุโรปขยายออกไป เริ่มจากในเยอรมนีโดยลูเทอร์ ไปสวิสเซอร์แลนด์โดยฮุลดริช ซวิงลี (Huldrych Zwingli ค.ศ. 1484-1531), ในฝรั่งเศสโดยจอห์น คาลวิน (John Calvin ค.ศ. 1509-1564) และกลายเป็นลัทธิคาลวิน (Calvinism) ซึ่งแพร่หลายอย่างรวดเร็วไปยังเนเธอร์แลนด์ เบลเยียม ฮังการี สกอตแลนด์ และโปแลนด์ ในประเทศอังกฤษ พระเจ้าเฮนรีที่ 8 (ค.ศ. 1509-1547) ซึ่งประสงค์จะหย่าจากพระมเหสีเพื่อจะอภิเษกสมรสกับคนใหม่ เพราะคนเดิมไม่สามารถมีพระโอรสเพื่อสืบราชบัลลังก์ แต่พระสันตะปาปาไม่อนุญาตให้หย่า อังกฤษจึงแยกจากโรมนับแต่นั้นโดยตั้งองค์การขึ้นมาใหม่เรียกว่า ”คริสตจักรแห่งอังกฤษ” (Church of England) ซึ่งพระองค์ทรงดำรงตำแหน่งประมุขเสียเอง ซึ่งนิกายแองกลิคันนี้ยังคงรักษาหลักสำคัญบางประการของคาทอลิกไว้เพียงแต่ไม่ยอมรับอำนาจการปกครองของสันตะปาปาเท่านั้น
การปฏิรูปศาสนาฝ่ายโปรเตสแตนต์

บทความหลัก: การปฏิรูปศาสนาฝ่ายโปรเตสแตนต์
การปฏิรูปศาสนาฝ่ายโปรเตสแตนต์ คือขบวนการการปฏิรูปศาสนาที่เริ่มโดยมาร์ติน ลูเทอร์ เมื่อปี  ค.ศ. 1517 เพื่อแก้ไขความเสื่อมโทรมของนิกายโรมันคาทอลิกและสถาบันสันตะปาปา มาเสร็จสิ้นลงด้วยสนธิสัญญาสันติภาพเวสต์ฟาเลีย ค.ศ. 1648 ผลจากการปฏิรูปคือการแยกตัวจากนิกายคาทอลิกมาเป็นนิกายโปรเตสแตนต์
คริสตจักรและคณะต่าง ๆ ในนิกายโปรเตสแตนต์

การกำเนิดของนิกายโปรเตสแตนต์ มีผลสำคัญทั้งทางศาสนา และการเมืองมาก เพราะเป็นการทำลาย การติดต่อเกี่ยวพัน ในระหว่างพวกคริสต์ และทำให้กลุ่มคาทอลิก สังคายนาระเบียบ ของตัวเองให้เรียบร้อยขึ้น ขณะเดียวกันยังทำให้ฝ่ายคาทอลิก ตัดรอนอำนาจของสันตปาปาในกรุงโรม ทำให้เกิดรัฐอิสระอีกหลายแห่ง ดังนั้น ในช่วงนี้ จึงเรียกว่าเป็น ช่วงปฏิรูปศาสนาหรือ Reformation การเคลื่อนไหวอย่างต่อเนื่องของกลุ่มเหล่านี้ มีอิทธิพลต่อนิกายเล็ก ๆ ในภายหลัง โดยกลุ่มที่เป็นตัวเคลื่อนไหวนี้ มีดังนี้คือ
ดู
คุย
แก้
อีวานเจลิคัล
แอนาแบปทิสต์
แองกลิคัน
คาลวิน
ลูเทอแรน
(คริสตจักรละติน)
คริสตจักรคาทอลิก
(คริสตจักรคาทอลิกตะวันออก)
อีสเทิร์นออร์ทอดอกซ์
ออเรียนทัลออร์ทอดอกซ์
คริสตจักรตะวันออก
เนสตอเรียน
คริสตจักรตะวันออกอัสซีเรีย
คริสตจักรตะวันออกโบราณ
การปฏิรูปศาสนาโปรเตสแตนต์
สังฆเภทใหญ่
(เอกภาพสมบูรณ์)
คริสตจักรและคณะต่าง ๆ ในนิกายโปรเตสแตนต์ > นิกายลูเทอแรน

นิกายลูเทอแรน (Lutheranism) เป็นผลจากการปฏิรูปศาสนาของลูเทอร์ แม้เขาต้องลี้ภัย แต่ทำให้มีเวลาแปลพันธสัญญาใหม่เป็นภาษาเยอรมัน และได้เขียนเกี่ยวกับพิธีกรรมรวมทั้งศีลศักดิ์สิทธิ์เป็นภาษาเยอรมัน เพื่อให้ชาวบ้านและคนทั่วไปสามารถเข้าใจหลักคำสอนและพิธีกรรม ซึ่งแต่เดิมมาเขียนเป็นภาษาละติน จึงยากแก่การสื่อความหมายให้เข้าถึงได้ จึงรู้ได้เฉพาะปัญญาชน นักบวช และนักศาสนาเท่านั้น
ผลงานของลูเทอร์นี้ ได้สร้างคุณประโยชน์ แก่ผู้ที่ไม่รู้ภาษาละติน ได้มีโอกาสเข้าใจแก่นแท้ของศาสนาคริสต์ได้ด้วยตนเอง ซึ่งตรงกับจุดประสงค์ของลูเทอร์ ที่ต้องการให้บุคคลสามารถ รับผิดชอบใน ความเชื่อของตน โดยไม่ต้องอาศัยบุคคลที่ 3 เช่น นักบวช กฎเกณฑ์ต่าง ๆ ในศาสนา เป็นเพียง สิ่งเปลือกนอก ที่ไม่สำคัญเท่ากับการที่บุคคลนั้นได้เผชิญหน้าต่อพระพักตร์พระเจ้าด้วยตนเอง นิกายนี้ จึงได้ตัดประเพณี พิธีกรรม ตลอดจนพิธีศักดิ์สิทธิ์บางเรื่องออกไปเหลือแต่พิธีบัพติศมาและพิธีมหาสนิทศักดิ์สิทธิ์ และสนับสนุนให้บุคคลเอาใจใส่ต่อคัมภีร์ไบเบิลซึ่งเชื่อว่าเป็นพระวจนะของพระเจ้า ที่ทำให้มนุษย์เข้าถึงความรอดส่วนบุคคล ภายในโบสถ์ของโปรเตสแตนต์ จึงไม่มีรูปเคารพ และศิลปกรรมที่ตกแต่ง ดังเช่น โบสถ์คาทอลิก บนแท่นบูชามีเพียงพระคัมภีร์เท่านั้น ที่เป็นสื่อกลางระหว่างมนุษย์กับพระเจ้า ส่วนอื่น ๆ ที่นอกเหนือไปจากนี้เป็นเพียง เปลือกนอกที่มาจากตัณหาของมนุษย์ และทำให้เราเกิดความยึดถือ ยึดติด ไม่สามารถเข้าถึงพระเจ้าได้
คริสตจักรและคณะต่าง ๆ ในนิกายโปรเตสแตนต์ > นิกายเพรสไบทีเรียน หรือ นิกายสายปฏิรูป

• ลัทธิฮุลดริช [ฮุลดริช ซวิงลี] (Huldrych Zwingli)  เขากำเนิดที่สวิสเซอร์แลนด์ มีชีวิตอยู่ระหว่างปี ค.ศ. 1484 - 1531 ได้รับแนวความคิดจากลูเทอร์ และปรัชญามนุษยนิยม ฮุลดริชไม่เห็นด้วยกับความคิดที่ว่า พิธีล้างบาป และพิธีศีลมหาสนิท เป็นศีลศักดิ์สิทธิ์ ซึ่งเป็นเพียงความเชื่อภายนอกเท่านั้น หาใช่ความเชื่อในพระเจ้าอย่างแท้จริง เพราะพิธีล้างบาป ก็คือการปฏิญาณตน และพิธีมหาสนิท ก็คือการระลึกถึงวันเลี้ยงมื้อสุดท้ายของพระเยซูเท่านั้น พิธีเหล่านี้ไม่ใช่พิธีที่มีความศักดิ์สิทธิ์ ในตัวของมันเอง ดังที่เชื่อกัน ในสมัยนั้น จนทำให้คนส่วนมากละเลยที่จะศึกษาพระวจนะ เขาได้ปรับพิธีกรรมให้เรียบง่าย และเน้นที่แก่นแท้ของคำสอน
•ลัทธิคาลวิน (Calvinism) ผู้ริเริ่มและบุกเบิกนิกายนี้ คือ จอห์น คาลวิน หรือกาลแวง เป็นชาว ฝรั่งเศส ได้รับการศึกษาที่ มหาวิทยาลัยปารีส ต่อมาได้สนใจ แนวคิดทางศาสนาของลูเทอร์และสวิงลี จึงได้รับคำสอนเหล่านั้นมาปรับปรุง คำสอนของเขาแพร่หลายเข้าไปถึงประเทศอังกฤษ ซึ่งเรียกอีกชื่อว่า เปรสไบทีเรียน หรือ เพรสไบทีเรียน คาลวินมีอิทธิพลในกรุงเจนีวา เขาถูกเชิญไปที่นั่นหลายครั้ง จนกระทั่ง ได้อาศัยอยู่ที่เจนีวา จนสิ้นใจ ในปี 1564 ผลงานที่สำคัญ คือ หนังสือศาสนา ที่ต่อมาได้กลายเป็นหลัก เทวศาสตร์ ของโปรเตสแตนต์ ชื่อ "สถาบันศาสนาคริสต์" (The Institutes of the Christian Religion) แต่เดิมเขียนเป็นภาษาละติน แต่ถูกแปลเป็นภาษาฝรั่งเศส ในเวลาต่อมา และถูกพิมพ์ถึง4 ครั้ง ในช่วงที่คาลวินมีชีวิตอยู่ หนังสือเล่มนี้ ช่วยให้เราสามารถเข้าใจ ศรัทธาของชาวคริสต์ คำสอนของนักบุญออกัสตินแห่งฮิปโป อีกทั้งทำให้เราเข้าใจ อำนาจของพระเจ้า เข้าใจในเรื่องบาปกำเนิดและเทวลิขิต นอกจากนี้ คาลวินได้ก่อตั้ง มหาวิทยาลัยเจนีวา และทำให้กรุงเจนีวา เป็นศูนย์นัดพบของชาวโปรเตสแตนต์ทั่วยุโรป
คริสตจักรและคณะต่าง ๆ ในนิกายโปรเตสแตนต์ > นิกายแองกลิคัน

นิกายแองกลิคัน (Anglicanism) หรือเรียกอีกอย่างหนึ่งว่า "คริสตจักรแห่งอังกฤษ" มีกำเนิดในประเทศอังกฤษ โดยมีสาเหตุมาจากพระเจ้าเฮนรีที่ 8 แห่งอังกฤษ ต้องการให้พระสันตะปาปาที่กรุงโรมอนุญาตให้พระองค์หย่าร้างและอภิเษกสมรสใหม่ แต่พระสันตะปาปาทรงปฏิเสธ จึงไม่พอพระทัยประกาศตั้งนิกายใหม่ที่เรียกว่าคริสตจักรแห่งอังกฤษ ไม่ขึ้นต่อกรุงโรม และทรงแต่งตั้งธอมัส แครนเมอร์ เป็นอาร์ชบิชอปแห่งแคนเทอร์เบอรี
คริสตจักรและคณะต่าง ๆ ในนิกายโปรเตสแตนต์ > นิกาย แบปทิสต์ และ เพนเทคอสต์

•แบปทิสต์ (Baptist)
เริ่มมาจาก กลุ่มหนึ่งของพิวริตันในอังกฤษ ที่แยกตัวจากคริสตจักรแห่งอังกฤษ ต่อมาได้ขยายไปยังประเทศเนเธอร์แลนด์ และสหรัฐอเมริกา เน้นว่าความรอดเป็นของส่วนบุคคล จึงควรให้บัพติศมาแก่ผู้ที่สามารถตัดสินใจด้วยตนเองได้เท่านั้น ฉะนั้นจึงไม่เห็นด้วยกับการให้บัพติศมาแก่เด็ก เป็นแบบจุ่มทั้งตัวลงไป โดยอ้างจากรากภาษาเดิมของคำว่า แบ๊บติสต์ แปลว่า การฝังลงไป เป็นเครื่องหมายของการฝังชีวิตเก่าขึ้นจากน้ำ หรือ การเป็นขึ้นมาใหม่ กลุ่มนี้มีพระคัมภีร์เป็นมาตรฐานความเชื่อ และการดำเนินชีวิต ให้ความสำคัญด้านสัมพันธภาพสมาชิก
คริสตจักรและคณะต่าง ๆ ในนิกายโปรเตสแตนต์ > •เพนเทคอสต์ (Pentecostal)

แคนนาดาได้รับอิทธิพลคำสอนของกลุ่มขบวนการชีวิตที่บริสุทธิ์ (Holiness Movement) แล้วนำมาสอนในโรงเรียน ให้มีการรับบัพติศมาด้วยพระวิญญาณบริสุทธิ์ มีพระคัมภีร์เป็นมาตรฐานของความเชื่อและการดำเนินชีวิต
คริสตจักรและคณะต่าง ๆ ในนิกายโปรเตสแตนต์ > นิกายเมทอดิสต์

นิกายเมทอดิสต์ (Methodism) เกิดขึ้นโดยจอห์น เวสลีย์ (John Wesley ค.ศ. 1703 - 1791) เป็นชาวอังกฤษ ที่มีจุดประสงค์ ต้องการให้ ผู้นับถือพระเจ้า มีอิสรภาพมากขึ้น สามารถปฏิบัติศาสนา ไปตามหลักของเหตุผลให้เหมาะแก่ชีวิตของตน
คริสตจักรและคณะต่าง ๆ ในนิกายโปรเตสแตนต์ > นิกายแอดเวนทิสต์

คณะเซเวนต์เดย์แอดเวนทิสต์ (Seven Day Adventists) เป็นกลุ่มใหญ่ที่สุดของนิกายแอดเวนทิสต์ (Adventists) กลุ่มนี้เน้นวันสุดท้ายของโลก และการมาครั้งที่สองของพระคริสต์ในการพิพากษาครั้งสุดท้ายเพื่อทำให้บริสุทธิ์อีกครั้ง การถือรักษาวันสะบาโตแบบชาวยิว คือนมัสการพระเจ้าในวันที่เจ็ดคือวันเสาร์ ทานอาหารตามบัญญัติในคัมภีร์ไบเบิลภาคพันธสัญญาเดิม ผู้นับถือมีทั่วโลก สำหรับประเทศไทยนั้น กลุ่มนี้ได้ส่งศาสนทูตเข้ามาเป็นครั้งแรกในปี ค.ศ. 1918
คริสตจักรและคณะต่าง ๆ ในนิกายโปรเตสแตนต์ > คณะเควกเกอร์ หรือสมาคมมิตรภาพ (Society of Friends)

คณะเควกเกอร์ (Quaker) เกิดในอังกฤษ โดยจอร์จ ฟอกซ์ (George Fox ค.ศ. 1624 - 1691) แต่แพร่หลายในอเมริกาโดย วิลเลี่ยม เพน (William Penn ค.ศ. 1644-1718) โดยเฉพาะในรัฐเพนซิลเวเนีย ซึ่งเป็นดินแดนแห่งแรกที่เพนได้มาตั้งรกรากและทำการเผยแพร่ศาสนา นิกายนี้ต้องการรื้อฟื้นศาสนาคริสต์แบบดั้งเดิม จึงเน้นประสบการณ์ตรงในการเข้าถึงพระเจ้า โดยใช้แสงสว่างที่เกิดขึ้นภายใน (Inner Light)
มาร์ติน ลูเทอร์
โปรเตสแตนต์โดยศาสนาประจำชาติ:
  ลูเทอแรน
  แองกลิคัน
  ลัทธิคาลวิน
  เมทอดิสต์
เจมมา คิดด์

| เจมมา คิดด์ |
| --- | --- |
เจมมา มาเดอลีน คิดด์
เกิด: 20 กันยายน พ.ศ. 2517 (50 ปี) กิลด์ฟอร์ด เซอร์ลีย์ ประเทศอังกฤษ สหราชอาณาจักร
มีชื่อเสียงจาก: อดีตชายาในอาร์เธอร์ เวลสลีย์ เอิร์ลแห่งมอนิงตัน อดีตพระสุณิษาในเจ้าหญิงอันโทเนีย ดัชเชสแห่งเวลลิงตัน
คู่สมรส: อาร์เธอร์ เวลสลีย์ เอิร์ลแห่งมอนิงตัน (หย่า)
บุตร: เลดีเมย์ มาเดอลีน เวลสลีย์  อาร์เธอร์ เดซี เวลสลีย์ เอิร์ลแห่งมอนิงตัน เดอะ ฮอลเรเนอเบิล อัลเฟรด เวลสลีย์
บิดามารดา: โจดี คิดด์ เวนดี แมแดนไลน์ โฮล์ก คิดด์
เจมมา คิดด์ (อังกฤษ: Jemma Kidd) เกิดเมื่อวันที่ 20 กันยายน พ.ศ. 2517 ณ ประเทศอังกฤษ เป็นธิดาของโจดี คิดด์ และ เวนดี แมแดนไลน์ โฮล์ก คิดด์ บิดาของเธอเป็นนักธุรกิจและอดีตแชมป์นักขี่ม้าของประเทศอังกฤษ บิดาของเธอยังเป็นหลานของ แม็ก แอคเคิน บารอนที่ 1 แห่งเบรเวอร์บรู๊ค
เจมมาทำงานเป็นช่างแต่งหน้าที่ดาราในฮอลลีวูดหลายคนรู้จัก ซึ่งต่อมาเธอได้เริ่มธุรกิจเครื่องสำอาง ณ กรุงลอนดอน ซึ่งเธอเองก็เปิดโรงเรียนช่างแต่งหน้าเป็นของตัวเอง
สมรส

เธอสมรสกับ อาร์เธอร์ เวลสลีย์ เอิร์ลแห่งมอนิงตัน พระโอรสในเจ้าหญิงอันโทเนีย ดัชเชสแห่งเวลลิงตัน และ ชาลส์ เวลสลีย์ ดยุกที่ 9 แห่งเวลลิงตัน หลังจากสมรสนั้น เธอได้รับชื่อใหม่เป็น เจมมา เวลสลีย์ เคาน์เตสแห่งมอนิงตัน ทั้ง 2 มีบุตรดังนี้
เลดีเมย์ มาเดอลีน เวลสลีย์
อาร์เธอร์ เดซี เวลสลีย์ เอิร์ลแห่งมอนิงตัน
เดอะ ฮอลเรเนอเบิล อัลเฟรด เวลสลีย์
ต่อมาในเดือนสิงหาคม ปี 2563 ทั้ง 2 ประกาศแยกทางกัน
เจมส์ จอยซ์

| เจมส์ จอยซ์ |
| --- | --- |
จอยซ์ ที่ซือริช, ป. 1918
เกิด: 02 กุมภาพันธ์ ค.ศ. 1882(1882-02-02) Rathgar, ดับลิน, ประเทศไอร์แลนด์
เสียชีวิต: 13 มกราคม ค.ศ. 1941(1941-01-13) (58 ปี) ซือริช, ประเทศสวิตเซอร์แลนด์
ที่ฝังศพ: Fluntern Cemetery, ซือริช
อาชีพ: Novelist
ภาษา: อังกฤษ
ที่อยู่อาศัย: ตรีเยสเต, ปารีส, ซือริช
สัญชาติ: ไอริช
พลเมือง: อังกฤษ
จบจาก: University College Dublin
ช่วงเวลา: 1914–1939
แนว: นิยาย, เรื่องสั้น, กวี
แนวร่วมในทางวรรณคดี: นวยุคนิยม
ผลงานที่สำคัญ: Dubliners ยูลิสซีส ภาพชีวิตวัยเยาว์ของศิลปิน มโนสำนึกของฟินเนกัน
ช่วงปีที่ทำงาน: 1904–1940
คู่สมรส: Nora Barnacle (1931–เขาเสียชีวิต)
บุตร: Lucia, Giorgio

ลายมือชื่อ: 
เจมส์ จอยซ์ (อังกฤษ: James Joyce; 2 กุมภาพันธ์ ค.ศ. 1882 – 13 มกราคม ค.ศ. 1941)  เป็นนักเขียนชาวไอริช เกิดในเมืองดับลิน แต่ไปจากบ้านเกิดตั้งแต่ยังหนุ่ม ซึ่งต้องการหลีกหนีจากปัญหาสังคมและเรื่องศาสนา โดยไปอาศัยอยู่ที่ปารีส งานเขียนที่สำคัญได้แก่  “ยูลิสซีส” (ค.ศ. 1922) และ Finnegans Wake (ค.ศ. 1939)
เจมส์ จอยซ์ มีงานเขียนสามชิ้นที่ได้รับการจัดให้อยู่ในกลุ่ม “นวนิยายดีที่สุดร้อยเรื่องโดยโมเดิร์นไลบรารี” (Modern Library 100 Best Novels) ของคริสต์ศตวรรษที่ 20 ที่ทำโดย Modern Library
Dubliners, 1914
“Ulysses” (ไทย: ยูลิสซีส) - ลำดับหนึ่ง
“A Portrait of the Artist as a Young Man” (ไทย: ภาพชีวิตวัยเยาว์ของศิลปิน) - ลำดับสาม
“Finnegans Wake” (ไทย: มโนสำนึกของฟินเนกัน) - ลำดับเจ็ดสิบเจ็ด
เจมส์ คัลลาฮาน

| เดอะไรต์ออนะระเบิลลอร์ดคัลลาฮานแห่งคาร์ดิฟฟ์KG PC |
| --- | --- |


นายกรัฐมนตรีแห่งสหราชอาณาจักร
ดำรงตำแหน่ง 5 เมษายน พ.ศ. 2519 – 4 พฤษภาคม พ.ศ. 2522 (3 ปี 31 วัน)
กษัตริย์: สมเด็จพระราชินีนาถเอลิซาเบทที่ 2
ก่อนหน้า: ฮาโรลด์ วิลสัน
ถัดไป: มาร์กาเรต แทตเชอร์
ผู้นำฝ่ายค้านในสภาสามัญชน
ดำรงตำแหน่ง 4 พฤษภาคม พ.ศ. 2522 – 10 พฤศจิกายน พ.ศ. 2523
นายกรัฐมนตรี: มาร์กาเรต แทตเชอร์
ก่อนหน้า: มาร์กาเรต แทตเชอร์
ถัดไป: ไมเคิล ฟุต
หัวหน้าพรรคแรงงาน
ดำรงตำแหน่ง 5 เมษายน พ.ศ. 2519 – 4 พฤษภาคม พ.ศ. 2522
ก่อนหน้า: ฮาโรลด์ วิลสัน
ถัดไป: ไมเคิล ฟุต
 
ข้อมูลส่วนบุคคล
เกิด: 27 มีนาคม พ.ศ. 2455 พอร์ตเมานท์ อังกฤษ
เสียชีวิต: 26 มีนาคม พ.ศ. 2548 (92 ปี) เริงเมอร์, ซัสเซกส์ตะวันออก อังกฤษ
ศาสนา: คริสตจักรแห่งอังกฤษ
พรรคการเมือง: พรรคแรงงาน
คู่สมรส: ออเดรย์ คัลลาฮาน

เลโอนาร์ด เจมส์ คัลลาฮาน บารอนคัลลาฮานแห่งคาร์ดิฟฟ์ (อังกฤษ: Leonard James Callaghan, Baron Callaghan of Cardiff) เป็นนายกรัฐมนตรีแห่งสหราชอาณาจักรตั้งแต่ปีพ.ศ. 2519 เมื่ออายุได้ 64 ปี และสิ้นสุดเมื่อปี พ.ศ. 2522 เมื่ออายุได้ 67 ปี นอกจากนั้นเขาได้ดำรงตำแหน่งอีก 4 ตำแหน่ง คือ เลขาธิการกระทรวงการต่างประเทศ เลขาธิการของรัฐบาลสหราชอาณาจักร รัฐมนตรีว่าการกระทรวงการคลัง และผู้นำฝ่ายค้านในสภาผู้แทนราษฎร เขาเสียชีวิตเมื่อวันที่ 26 มีนาคม พ.ศ. 2548 รวมอายุได้ 92 ปี 364 วัน
| ด ค กนายกรัฐมนตรีแห่งบริเตนใหญ่และสหราชอาณาจักร |
| --- | --- | --- |
| บริเตนใหญ่ |  วอลโพล ·  เอิร์ลแห่งวิลมิงตัน ·  เพแลม ·  ดยุกแห่งนิวคาสเซิล ·  ดยุกแห่งเดวอนเชอร์ ·  ดยุกแห่งนิวคาสเซิล ·  เอิร์ลแห่งบิวต์ ·  เกรนวิลล์ ·  มาร์ควิสแห่งร็อกกิงแฮม ·  เอิร์ลแห่งแชแทม ·  ดยุกแห่งกราฟตัน ·  ลอร์ดนอร์ท ·  มาร์ควิสแห่งร็อกกิงแฮม ·  เอิร์ลแห่งเชลเบิร์น ·  ดยุกแห่งพอร์ตแลนด์ ·  พิตต์ ผู้เยาว์ |  |
| สหราชอาณาจักร | พิตต์ ผู้เยาว์ · แอดดิงตัน · พิตต์ ผู้เยาว์ · ลอร์ดเกรนวิลล์ · ดยุกแห่งพอร์ตแลนด์ · เพอร์ซิวัล · เอิร์ลแห่งลิเวอร์พูล · แคนนิง · ไวเคานต์โกดริช · ดยุกแห่งเวลลิงตัน · เอิร์ลเกรย์ · ไวเคานต์เมลเบิร์น · ดยุกแห่งเวลลิงตัน · พีล · ไวเคานต์เมลเบิร์น · พีล · เอิร์ลรัสเซล · เอิร์ลแห่งดาร์บีย์ · เอิร์ลแห่งแอเบอร์ดีน · ไวเคานต์พาเมอร์สตัน · เอิร์ลแห่งดาร์บีย์ · ไวเคานต์พาเมอร์สตัน · เอิร์ลรัสเซล · เอิร์ลแห่งดาร์บีย์ · ดิสราเอลี · แกลดสตัน · เอิร์ลแห่งเบคอนสฟิลด์ · แกลดสตัน · มาร์ควิสแห่งซอลสบรี · แกลดสตัน · มาร์ควิสแห่งซอลส์บรี · แกลดสตัน · เอิร์ลแห่งโรสเบรี · มาร์ควิสแห่งซอลสบรี · บัลโฟร์ · แคมพ์เบลล์-แบนเนอร์มัน · แอสควิธ · จอร์จ · ลอว์ · บอลดวิน · แมกดอนัลด์ · บอลดวิน · แมกดอนัลด์ · บอลดวิน · เชมเบอร์ลิน · เชอร์ชิล · แอตต์ลี · เชอร์ชิล · อีเดน · แมคมิลแลน · ฮิวม์ · วิลสัน · ฮีธ · วิลสัน · คัลลาฮาน · แทตเชอร์ · เมเจอร์ · แบลร์ · บราวน์ · แคเมอรอน · เมย์ · จอห์นสัน · ทรัสส์ · ซูแน็ก · สตาร์เมอร์ |  |
รายนาม
เจน ออสเตน

| เจน ออสเตน |
| --- | --- |

เกิด: 16 ธันวาคม ค.ศ. 1775 ประเทศอังกฤษ
เสียชีวิต: 18 กรกฎาคม ค.ศ. 1817 ประเทศอังกฤษ
อาชีพ: นักเขียน
สัญชาติ: อังกฤษ
ผลงานที่สำคัญ: สาวทรงเสน่ห์, Sense and sensibility
เจน ออสเตน (อังกฤษ: Jane Austen; 16 ธันวาคม ค.ศ. 1775 – 18 กรกฎาคม ค.ศ. 1817) เป็นนักเขียนนวนิยายชาวอังกฤษที่เขียนเรื่องในแนวเหมือนจริง (realism) เป็นหนึ่งในนักเขียนที่มีผู้อ่านผลงานมากที่สุดคนหนึ่งในบรรดาวรรณกรรมภาษาอังกฤษทั้งหมด
ออสเตนเกิดในครอบครัวชนชั้นกลางขนาดใหญ่ในแฮมเชอร์ และใช้ชีวิตอยู่ที่นี่เกือบทั้งชีวิต เธอได้รับการศึกษาเบื้องต้นจากบิดาและพี่ชาย รวมถึงการศึกษาด้วยการอ่านด้วยตนเอง การสนับสนุนจากครอบครัวเป็นปัจจัยสำคัญในการพัฒนาไปสู่การเป็นนักเขียนอาชีพ เธอเป็นนักอ่านตัวยงและเริ่มเขียนงานตั้งแต่อายุไม่ถึงยี่สิบปี  ในบรรดานวนิยายทั้งหกเรื่องที่เธอเขียนจบ เรื่องที่รู้จักกันมากที่สุดได้แก่ Sense and sensibility (ค.ศ. 1811) , สาวทรงเสน่ห์ (ค.ศ. 1813) และ Emma (ค.ศ. 1816) ทุกเรื่องล้วนมุ่งเน้นชีวิตสามัญของชนชั้นกลางในชนบท และตัวนางเอกมักจะเป็นหญิงสาวผู้ได้รับการอบรมบ่มสอนที่หาเรื่องใส่ตัว หรือออกอุบายเรื่องแต่งงาน อยู่ในโลกซึ่งผู้ชายเป็นใหญ่  ตัวออสเตนเองนั้นไม่เคยแต่งงาน เธอตายด้วยโรคฮอร์โมนบกพร่องเมื่ออายุ  41 ปี
ด้านความรัก

เจน ออสเตน และโทมัส เลอฟรอย ( Thomas Langlois Lefroy ) ได้รู้จักกันในปี 1796 จากการที่เจนเป็นเพื่อนของญาติ แม้เจนจะไม่ได้แต่งงาน แต่ในช่วงที่เจน ออสเตนตาย (18 กรกฎาคม 1817) โทมัสได้เดินทางจากไอร์แลนด์มายังอังกฤษเพื่อไว้อาลัยให้กับเจน และภายหลังโทมัส เลอฟรอยเปิดเผยว่าเคยมีความรู้สึกดีๆกับเจน ออสเตน หากแต่เป็นความรู้สึกรักแบบผิวเผินและไร้เดียงสาตามวัยเท่านั้น กล่าวว่าโทมัส เลอฟรอยเป็นต้นแบบในเรื่องนิสัยการชอบเข้าสังคมของตัวละคร เอลิซาเบธ เบนเน็ต และเปรียบเทียบในด้านของเจน ออสเตน เป็นนิสัยที่ชอบวางท่าในตัวละครดาร์ซี่ จากเรื่อง Pride and Prejudice
ผลงาน

ผลงานของเจน ออสเตนนั้นถือว่ามีความสำคัญกับวรรณกรรมอังกฤษ มีการเรียนการสอนเกี่ยวกับงานเขียนของเธอในมหาวิทยาลัยต่างๆ  มีงานวิจัยและงานวิจารณ์ผลงานของเธอออกมามากมายในวงการศึกษา  สำหรับผู้คนทั่วไปนั้น จะอ่านนิยายที่เธอเขียนขึ้นเพื่อความเพลิดเพลิน  นอกจากนี้ยังมีการนำนิยายของเธอไปดัดแปลงสร้างเป็นภาพยนตร์และละครโทรทัศน์เป็นจำนวนไม่น้อย
ผลงาน > นวนิยาย

Sense and Sensibility (ตีพิมพ์ใน ค.ศ. 1811)
สาวทรงเสน่ห์ (Pride and Prejudice) (ค.ศ. 1813)
Mansfield Park (ค.ศ. 1814)
Emma (ค.ศ. 1815)
Northanger Abbey (ค.ศ. 1818) ตีพิมพ์หลังจากเสียชีวิตแล้ว
Persuasion (ค.ศ. 1818) ตีพิมพ์หลังจากเสียชีวิตแล้ว
ผลงาน > นวนิยายขนาดสั้น

Lady Susan
The Watsons (เขียนไม่จบ)
Sanditon (เขียนไม่จบ)
ผลงาน > ผลงานชิ้นแรกๆ

Henry and Eliza
The Three Sisters
Love and Freindship [sic]
The History of England
Catharine, or the Bower
The Beautifull Cassandra
แหล่งข้อมูลอื่น

ผลงาน เก็บถาวร 2006-10-18 ที่ เวย์แบ็กแมชชีน (อังกฤษ)
เว็บไซต์ของพิพิธภัณฑ์  Jane Austen Museum เก็บถาวร 2005-02-10 ที่ เวย์แบ็กแมชชีน (อังกฤษ)
ผลงานโดย เจน ออสเตน บนเว็บ LibriVox (หนังสือเสียง ซึ่งเป็นสาธารณสมบัติ)  (อังกฤษ)
ผลงานของ เจน ออสเตน ที่โครงการกูเทินแบร์ค
ผลงานอ่านง่ายๆ ในรูปแบบ e-book (อังกฤษ)
ข้อมูลเกี่ยวกับ เจน  ออสติน (อังกฤษ)
เลดี้ซูซาน (Lady Susan ) เก็บถาวร 2005-02-09 ที่ เวย์แบ็กแมชชีน นิยายขนาดสั้น เรื่องราวของอุบายอันพัวพันซับซ้อนและชาญฉลาด (ไทย) [ลิงก์เสีย]